"بوتون دوست و متفیق‌لردن اینسانی دگرلری ساوونان هر کس‌دن ترورا قارشی گوجلو بیر موضع و اورتاق ایراده نوماییش ائتدیرمه‌لرینی گؤزلییریک".
بونو میللی ساوونما ناظیری حولوصی آکار 18 مارس شهیدلرینی آنیم گونو و چاناققالا دنیز ظفری‌نین 106-جی ایلدؤنومونه حصر اولونموش مراسیمده دئییب.
ناظیر آکار چیخیشیندا دئییبک کی، امریکانین بؤلوجو ترور تشکیلاتی ی.پ.گ-یه داعش ایله موباریزه بهانه‌سی ایله دستک وئرمه‌سینی دوغرو حساب ائتمیریک. چونکی پ.کا.کا برابردیر ی.پ.گ. اونلارین بیر-بیرلرین‌دن هئچ بیر فرقی یوخ‌دور.
جمهور باشقانی رجب طیب اردوغانین امرلرینه اویغون اولا‌راق، سوریه و عراق-ین قوزیی ینده و دوغو آغ دنیزینده اصیل تورک میللتی‌نین حقوق‌لارینی، ماراق‌لارینی و منافع‌لرینی قورویوروق. باشدا آذربایجان و لیبی اولماقلا کؤنول جوغرافیامیزدا دوست، متفیق، قارداش  مظلوم میللت‌لرله تاپدا‌لانان بوتون اینسانی دگرلر اوچون ده موباریزه آپاریریق.
حولوصی آکار چیخیشیندا بونو دا دئییب کی، اگه، دوغو آغ دنیزی و قییریس-‌داکی پروبلئم‌لرین ده دیالوگ یولو ایله حل ائدیلمه‌لی اولدوغونا اورک‌دن اینانیریق و بونون اوچون چوخ سعی گؤستریریک. یونانیستانین تحریک مقصدی ایله کئچیردیگی تعلیم‌لر، موقاویله‌لره ضد شکیلده غیری حربی ایستاتوس داکی آدالاری سلاحلاندیرماسی، بو آدا‌لاری خاریجی حربی گمی‌لره آچماسی، اولوسلار آراسی حقوقا، اگه و آغ دنیزینده‌کی اساس‌سیز طلب‌لری طبیعی اولا‌راق گرگین‌لیگی آرتیریر. تخریبات کاراکترلی حرکت‌لر و تهدیدلر هئچ واخت قبول ائدیله بیلمز. بئله بیر اوسلوب پروبلئم‌لرین حلینه هئچ بیر شکیلده کؤمک ائده بیلمز. هامی بیلمه‌لی‌دیر کی، اونلارلا بیر یئره چاتماق غیری-مومکون‌دور.
